CELEX: 32016D0063
Language: sk
Date: 2016-01-15 00:00:00
Title: Rozhodnutie Rady (EÚ) 2016/63 z 15. januára 2016 o pristúpení Chorvátska k Dohovoru vypracovanému na základe článku K.3 ods. 2 písm. c) Zmluvy o Európskej únii o boji proti korupcii úradníkov Európskych spoločenstiev alebo úradníkov členských štátov Európskej únie

21.1.2016   
            
            
               SK
            
            
               Úradný vestník Európskej únie
            
            
               L 14/23
            
         ROZHODNUTIE RADY (EÚ) 2016/63
   z 15. januára 2016
   o pristúpení Chorvátska k Dohovoru vypracovanému na základe článku K.3 ods. 2 písm. c) Zmluvy o Európskej únii o boji proti korupcii úradníkov Európskych spoločenstiev alebo úradníkov členských štátov Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na Zmluvu o pristúpení Chorvátska,
   so zreteľom na Akt o pristúpení Chorvátska, a najmä na jeho článok 3 ods. 5,
   so zreteľom na odporúčanie Európskej komisie,
   so zreteľom na stanovisko Európskeho parlamentu (1),
   keďže:
   
               (1)
            
            
               Dohovor vypracovaný na základe článku K.3 ods. 2 písm. c) Zmluvy o Euróspkej únii o boji proti korupcii úradníkov Európskych spoločenstiev alebo úradníkov členských štátov Európskej únie (2) (ďalej len „dohovor proti korupcii úradníkov“) bol podpísaný 26. mája 1997 a nadobudol platnosť 28. septembra 2005.
            
         
               (2)
            
            
               V článku 3 ods. 4 aktu o pristúpení Chorvátska (ďalej len „akt o pristúpení“) sa stanovuje, že Chorvátsko pristúpi k dohovorom a protokolom, ktoré medzi sebou uzatvorili členské štáty a ktoré sú uvedené v prílohe I k aktu o pristúpení, ktorá okrem iného zahŕňa dohovor proti korupcii úradníkov. Pre Chorvátsko majú nadobudnúť platnosť dňom, ktorý stanoví Rada.
            
         
               (3)
            
            
               V súlade s článkom 3 ods. 5 aktu o pristúpení Rada má rozhodnúť o všetkých úpravách potrebných z dôvodu pristúpenia k uvedeným dohovorom a protokolom,
            
         PRIJALA TOTO ROZHODNUTIE:
   Článok 1
   Dohovor proti korupcii úradníkov nadobudne pre Chorvátsko platnosť prvým dňom prvého mesiaca nasledujúceho po uverejnení tohto rozhodnutia.
   Článok 2
   Znenie dohovoru proti korupcii úradníkov, ktoré je vyhotovené v chorvátskom jazyku (3) je autentické za rovnakých podmienok ako ostatné znenia dohovoru proti korupcii úradníkov.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Bruseli 15. januára 2016
      
         
            Za Radu
         
         
            predseda
         
         J.R.V.A. DIJSSELBLOEM
      
   
   
      (1)  Stanovisko z 10. júna 2015 (zatiaľ neuverejnené v úradnom vestníku).
   
      (2)  Ú. v. ES C 195, 25.6.1997, s. 2.
   
      (3)  Chorvátske znenie dohovoru bolo uverejnené v mimoriadnom vydaní úradného vestníka (Kapitola 19, zväzok 014, s. 120).